**Сабақтың тақырыбы**: **«Ой мен ойын» танымдық сайысы**

**Сабақтың мақсаты**. Оқушылардың барлық пәндерден білім, білік дағдыларын қайталай отырып тиянақтау, қалыптау деңгейін анықтау. Олардың білімге деген құштарлығын бақылау, білімдерін одан әрі шыңдай түсу. Ойын сабақтағы әрбір бөлім бойынша жүйелі түрде сөйлеуге, оқуға, білім алуға деген қызығушылығын оята отырып, ой-өрісін дамыту. Өздіктерінен қорытынды шығаруға машықтандыру. Ойлау қабілетін дамыту. Тапқырлыққа, жылдамдыққа тәрбиелеу. Оқушылардың өз ойларын еркін тілмен жеткізіп, белгілі бір кейіпке енуін қалыптастыру, сөздік қорларын дамыту

**Сабақтың көрнекілігі:**суреттер, портреттер

**Сабақтың жүрісі:**

**І Ұйымдастыру кезеңі:**

**Жүргізуші:** Армысыздар, құрметті ұстаздар, оқушылар және қадірменді қонақтар! Бүгінгі Тәуелсіздігіміздің 25 жылдығымен тұспа – тұс келіп отырған «Мен жастарға сенемін»атты қазақ тілі мен әдебиетінің онкүндігі аясында өткелі тұрған «Ой мен ойын» танымдық сайысына қош келдіңіздер!  
Биыл үлкен мереке.Тәуелсіздік алғанымызға 25 жыл толды.Тәуелсіздік біздің ең басты бақытымыз.1991жылы 16желтоқсан-тарихтағы ұлы күн.Бұл күн Қазақстан өзінің тәуелсіздігін жариялады.Тәуелсіздіктің қалыптасу жылдарында Қазақстан Республикасы көптеген жетістіктерге жетті және еркіндік,бірлік,тұрақтылық,гүлдену сияқты негізгі құндылықтары қалыптасты Тәуелсіздік күні еліміздің барлық азаматтары үшін орны ерекше мереке деп білеміз, себебі, осынау жүрекжарды қуанышқа толы күнді ата - бабаларымыз ғасырлар бойы армандап, күтумен өтті.Ендеше, 6 – сыныптар арасындағы «Ой мен ойын» танымдық сайысымызды бастауға рұқсат етіңіздер!

**Сайыстың шарттарымен таныс болайық.Сайысымыз 6 айналымнан тұрады.**

**І «Бетпе -бет»** (Топ басшылар сайысы берілген сұрақтарға тез жауап беру)

**ІІ «Көп сөйлеме»** (Тақырыпқа байланысты сөздер беріледі сол сөзді топ мүшелеріне ыммен түсіндіруі тиіс)

**ІІІ «Суреттер сөйлейді»** (Мақал –мәтелдер беріледі соны тақтаға сурет салу арқылы топ мүшелері табу керек)

**IV «Хронология»** ( Суретпен санның сәйкестігін табу керек)

**V «Сөзжұмбақ»** ( әріптер таратылады,

сұрақтарға жауап беру керек көздерін байлаулы күйінде әріптермен жазу)

**VI «Өлең сөздің –патшасы, сөз сарасы»** (Өлеңнің авторын табу)

Сайыс шартымен таныс болсақ, енді әділ –қазылар алқасымен танысайық.

Қазақ тілі мен әдебиеті пәні мұғалімдері

1.......................................

2........................................

3..........................................

Олай болса сайысымызды бастаймыз.

**І «Бетпе -бет»** Топ басшыларын ортаға шақырайық.

1.Тәуелсіздікті қай жылы қашан алдық? ( 1991жылы 16 желтоқсанда)

2.Жинақтық сан есім дегеніміз не?

3.Елтаңбамыздың авторы кімдер?

4. Сөздер құрамына қарай қалай бөлінеді?(дара,күрделі)

5.Күрделі сөздердің түрлері? (біріккен, тіркескен, қос, қысқарған)

6.Ұлттық валюта күні қашан? (15 қараша)

7.Сын есім мағынасына қарай қалай бөлінеді? (сапалық, қатыстық)

8.Дерексіз зат есім дегеніміз не?

9.Тәуелсіздік құрбандарын ата?

10.Сілтеу есімдігі дегеніміз не?

11.Конституция күні қашан? (30 тамыз)

**ІІ «Көп сөйлеме»** Мектеп ( кітап, парта, қоңырау, бор, күнделік)

Отан ( Ту, Әнұран, теңге, Қазақстан картасы, Президент)

Үй ( дастарқан, теледидар, отбасы, ұялы телефон,

Сал-дәстүр (тыштырма, бесік, беташар, тілашар,тұсаукесу)

**ІІІ «Суреттер сөйлейді»**(Мақал –мәтелдер беріледі соны тақтаға сурет салу арқылы топ мүшелері табу керек)

1.Дос жылатып айтады, дұшпан күлдіріп айтады.

2. Алыстағы ағайыннан жақыңдағы көршің артық.

3. Жылы -жылы сөйлесең жылан інінен шығар.

4. Біреуге ор қазба өзің түсерсің.

6.Ат айналып қазығын табар.

7. Адамның күні адаммен.

8. Ас атасы нан.

9. Қыз өссе елдің көркі, гүл өссе жердің көркі.

10.Аққуды атпа, досыңды сатпа.

**IV «Хронология»**Тақтаға сандар суреттер ілінеді сәйкестендіреміз

**І топ**

1. Абай Құнанбаев туған жыл?
2. Тәуелсіздігімізге қанша жыл?
3. Абайдың қарасөздері қанша?
4. Үш бәйтеректің туған жылдары?
5. Президент күні?
6. Конституция күні қашан?
7. Бес арыстың бірі?
8. Киелі санды ата?
9. Неше парыз бар?
10. Наурыз көжеге қосылатын тағам саны?

**ІІ топ**

1.Астана күні? ( 6 мамыр)

2.Желтоқсан оқиғасы болған жыл? (1986)

3.Үш бәйтеректің қайтыс болған жылдары? (1938)

4.Ілияс Жансүгіров шығармасы? (Домбыра)

5.Ұлттық валюта күні?

6.Бес арыстың бірі

7.Жігіттің канша жұрты бар?

8. Ертегі түрлері ?

9. Жамбылдың жасы?

10. Жеңіс күні?

**V «Сөзжұмбақ»** ( әріптер таратылады,

сұрақтарға жауап беру керек көздерін байлаулы күйінде әріптермен жазу)

1. Ұлттық валюта( Теңге)
2. Білім ордасы (Мектеп)
3. Ұлттық мереке (Наурыз)
4. Сөздің көркі (мақал)
5. Білім беруші (ұстаз)
6. Ақ халатты абзал жан (дәрігер)
7. Оттан ыстық (Отан)

**VI «Өлең сөздің –патшасы, сөз сарасы»** (Өлеңнің авторын табу)

1.Бесікте белім буып бітіскемін,

Сөйлесіп шешем жүнін түтіскемін.. (І.Жансүгіров «Анам тілі»)

2.Қыран құстың қос қанаты қырқылды,

Күндей күшті, күркіреген ел тынды... (М. Жұмабаев «Қазақ тілі»)

3.Отырмын абақтының бөлмесінде,

Бұйрықсыз көз жетеді өлмесіме...(А.Байтұрсынұлы «Анама хат»)

4.Мен - балаң, жарық күнде сәуле құйған,

Алуға күнді барып белді буған..(С.Торайғыров «Шығамын тірі болсам, адам болып»)

5.Ақырын жүріп, анық бас,

Еңбегің кетпес далаға...(А.Құнанбаев «Әсемпаз болма әрнеге»)

Осымен сайысымыз аяқталды, сөз кезегін әділ-қазыларға береміз.

Марапаттау!

Осымен «Ой мен ойын» танымдық сайысы өз мәресіне жетті.Қатысқандарыңыз үшін үлкен рахмет,қош сау болыңыздар!

**«Жүзден жүйрік мыңнан тұлпар» зияткерлік сайысы**

**Мақсаты:** Оқушылардың жан-жақты білімдерін тексеру, логикалық ойлау, есте сақтау қабілеттерін шыңдау. Өз ойын жеткізе білуге тәрбиелеу.

**Көрнекілігі:** нақыл сөздер, тапсырмалар, логикалық тапсырмалар, әр топқа даярлаған үстел, интерактивті тақта.

**Түрі:** Топтық сайыс

Қатысатын сыныбы:

**Барысы:**

**1. Ұйымдастыру кезеңі.**

(Оқушыларды берген тапсырманы дұрыс орындауға, нақты жауап беруге дайындау)

**2. Кіріспе бөлім.**

Армысыздар қадірлі қонақтар, ұстаздар және оқушылар!

Ал келіңдер, келіңдер,

Біріңе - бірің еріңдер.  
Біліміңді тексеріп,  
Ойынға қатысып көріңдер,

Көңілді тапқыштар, алғырлар,  
Бар өнерін алдарыңа салады.  
Кім білімді, көп оқыған болса егер,  
Бүгінгі күн жеңімпазы болады - дей отырып, «Зерде» атты сыныптан тыс зияткерлік ойынымызды бастаймыз.

Әділқазы алқасына бір сәлем!  
Әділдікке бас иеді күллі әлем!  
Жүйрік озар сайыстарда неше бір.  
Сарапқа сап әділдікпен шеше біл!  
Сайыстың әділ бағасын беретін, әділқазы алқасымен таныс болыңыздар

«Сұңқарлар» тобы,  «Тұлпарлар» тобы

Бөлімдермен таныстырып өтейін:

1 кезең - Таныстыру

2 кезең -"Сұрақ бізден-жауап сізден»

3 кезең -«Қанатты сөз қазына»

4 кезең -"Айшықтысөздер"

5 кезең -"Әріптер сөйлейді"

6 кезең -" Поэзия минуты"

7-кезең- «Көп сөйлеме»

Білген сайын келеді біле бергім,  
Біле беру емес пе тілегі елдің.  
Бүгін осы сайыста жеңіске жет,  
Білімді, әрі білікті жас жеткіншек  
- деп сайысымыздың 1 - бөлімін бастаймыз.

**І – кезең: Таныстыру**. Енді топ мүшелерімен танысуға көшейік. (әр топ – топ аты, топ ұранын, сәлемдесуімен таныстырады, әр топта 7 оқушыдан қатысады)

1-топ:  «Алғырлар» тобы

**Ұраны:**  «Сұңқарлар» алға

Қарсыластан қалма

Батылдыққа баста

Жарыстардан қашпа

2-топ: «Тапқырлар» тобы

**Ұраны:**  Біз тұлпарлар тобымыз

Ойланамыз табамыз

Қарсыластан біз жеңілмеуге

Жеңуге біз талпынамыз

**ІІ – кезең: «Сұрақ бізден- жауап сізден»**

Ұшқыр ойға ерік болып шеберлік,

Сөз кезегін әдебиетке берелік

Арамызда тапқыш достар көп екен

Солардың енді жауаптарын көрелік

**Әрбір дұрыс жауап 1 ұпай.**

1-топ  «Сұңқарларға»

1. Ұлыстыңұлы күні қай күн? (22 наурыз)

2. Төрт жыл мезгілдеріне байланысты өлең жазған ақын? (Абай)

3. Ақ күріштің атасы кім? (Ыбырай Жақаев)

4. Түркістан қаласы қай өңірде орналасқан? (Оңтүстікте)

5. Небары 27 жас қана өмір сүрген дарынды ақын кім? (С.Торайғыров)

6. Шығармада кейіпкердің кезектесіп сөйлеуін қалай атайды? (диолог)

7. Жиб-жица күресі қай қалада өтті? (Харбин)

8. Қазына көтерген бала кім еді? (Қаныш Сәтбаев)

9 .Спандияр Көбеевтің орындалған арманы қандай еді? (оқуға алынуы)

10. Абай туралы төрт томдықроман эпопеясын жазған ұлы жазушы кім? (М.Әуезов)

2-топ  «Тұлпарларға»

1. Б.Соқпақбаевтың  «Менің атым-Қожа» шығармасындағы Қожаның сынып жетекшісі кім? (Анфиса Михайловна)

2. Ұлы жүздің биі кім? (Төле би)

3. Кейіпкердің ішкі сезімін білдіру үшін өзімен-өзі сөйлескен сөзі (монолог)

4. Әлемге әйгіліқазақтың паланы Қажымұқанның барлық медалі қанша? (48)

5. Азан шақырып қойған аты - Ибраһим кім еді? (Абай)

6. Б.Соқпақбаевтың «Компас» әңгімесіндегі балалардың есімі? (Қанат, Бодан)

7. «Алтын балық әңгімесіндегі   бала Шөкі қандай тілек тіледі? (анасының жазылып кетуін)

8. Қанат туралы хикаяны кім жазған? ( Ф.Оңғарсынова)

9. Ө.Тұрманжановтың «Қарлығаш» өлеңінде қарлығашқа не көмек береді? (дәуіт)

10. Суықторғайды тауып алған кісінің есімі кімеді? (Максим Звереев)

**Әділқазылардың берген ұпай саны.**

**3 кезең -«Қанатты сөз қазына»**

**Әрбір дұрыс жауап 5 ұпай.**

Білімдіден шыққан кез,

Талаптыға болсын тез.

Нұрын, сырын білуге,

Көкірегінде болсын көз-дей келе келесі бөлімге кезек берсек. Топ басшылары келіп мына қағаздан  мақал тақырыптарын таңдайды.Таңдаған тақырыптарына байланысты 4 мақал айтады.

Еңбек туралы 4 мақал.

Отан, туған жер туралы 4 мақал.

Оқу, білім туралы 4 мақал.

Ана туралы 4 мақал

**Әділқазылардың берген ұпай саны.**

**4 кезең -"Айшықты сөздер"** бұл айналымда бірнеше сөз тіркесі беріледі оқушылар бір сөзбен айтуы керек. **Әрбір дұрыс жауап 1 ұпай.**

**1-топ.**

1. Төбе шашы тік тұрды.  (қорықты)

2. Қолды болды (Ұрланды)

3. Жүрек жұтқан (батыр)

4. Қоян жүрек (қорқақ)

5. Көз ілінбеді  (ұйықтамады)

6. Бетінен оты шықты  (ұялды)

7. Қой аузынан шөп алмас (жуас)

8. Төбесі көкке жетті (қуанды)

**2-топ.**

1. Күлін көкке  ұшыру (құрту)

2. Жүрек жалғап алды (тамақтанды)

3. Көзін-ашып жұмғанша  (лезде)

4. Беті бүлк етпеді (ұялмады)

5. Ит терісін басына қаптады  (ұрысты)

6. Тісіңнен шығармау  (айтпау)

7. Қабағынан қар жауды (ашуланды)

8. Ит өлген жер (алыс)

**Әділқазылардың берген ұпай саны.**

**5 кезең -"Әріптер сөйлейді»      Әрбір дұрыс жауап  5 ұпай.**

**1-топ**.                                          **2-топ**.

1. Білім ордасы                              Үйге жарық түсіретін

2.Жазуды неге жазамыз                          Мемлекеттік не?

- үй, суда жүзетін, ағаш түрі, кеш

**6 кезең -"Поэзия минуты"**

Әр топтан  2 оқушы жаттаған өлеңдерін мәнерлеп  айтады.  Әрбір мәнерлеп айтылған өлеңге 5 ұпай беріледі.

1. **Көп сөйлеме»**

Барысы: Әр бір ойыншыға уақыт беріледі. Ол өз тобына барынша көп сөзді мимика жест қимылмен көрсету керек. Бәрін жасауға болады, бірақ сөйлеуге болмайды.

Топтың барлық қатысушысы кезек-кезек ортаға шығып берілген сөзді көрсетеді.

**Сөздер жинағы:**

 (Дастархан, дерижер, жұмыртқа, почта, бейнелеу, сөре, аяз, сәнгер, етік, көңіл-күй, шәкірт, сәттілік, орамал, жарық, ойыншық, асаба, қуырдақ, доп, алма, қуыршақ, оқтау, ақша, кітап, компьютер, айна, жылан, бұлт, тақта,  тарақ,  гүл, кеудеше, балға, тұлпар, ракета, сөмке, жаңбыр, ванна, күлкі, әтір, асық, сусабын, түтін, сызғыш, терезе, ит, шар, тау, банан, қалам , әтеш, гитара, белбеу, үтік, сыпырғыш, шемішке, очки, кілт, юбка, қаймақ, хоккей, пианино, пышақ, қар, тіс щетка, сәукеле, поезд, көйлек, жүгіру, карате, су, балмұздақ, арыстан, шыбын, теледидар, ине жіп, шақпақ, велосипед, желдеткіш, бал, ескерткіш)

Осымен ойынымыз шарықтау шегіне жетті.  
Жарыс заңы ежелден,  
Жеңімпазды анықтау.  
Жеңімпаз болу шарты сол,  
Еңбектену, жалықпау. –  
деп сөз кезегі әділқазыларға беріледі. Жеңімпаздарға марапаттау айтылады. .